Edi Iordănescu a dezvăluit cum va face selecția pentru EURO 2024
Naționala României s-a calificat la Campionatul European din 2024, care va fi transmis de PRO TV, Pro Arena și VOYO vara viitoare, începând cu 14 iunie.
Selecționata lui Edward Iordănescu a prins o grupă accesibilă la EURO 2024, găzduit de Germania, cu Belgia, Slovacia și câștigătoarea play-off-ului B (DETALII MAI JOS) repartizate alături de România.
Edi Iordănescu a dezvăluit cum va face selecția pentru EURO 2024
În luna martie, România va disputa două jocuri de pregătire înainte de EURO 2024: Vineri, pe 22, împotriva Irlandei de Nord, la București, pe Arena Națională, și marți, 26 martie, de la ora 21:15, pe "Wanda Metropolitano", împotriva Columbiei.
- Edi Iordănescu a vorbit înainte de cele două partide și, printre altele, a evidențiat maniera în care va face selecția pentru Campionatul European din 2024
"Există două filtre în urma cărora voi decide lotul cu care România va aborda turneul final din Germania. Primul îl reprezintă modul în care jucătorii convocați vor reacționa la antrenamentele din aceste zile și la cele două meciuri cu Irlanda de Nord și Columbia, iar al doilea este reprezentat de evoluția fiecărui jucător monitorizat, la cluburi, de la final de martie până la reunirea echipei naționale premergătoare EURO 2024", a spus Edi Iordănescu, potrivit FRF.
Grupa României la EURO 2024
România a fost repartizată în Grupa E la EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi care a avut loc la Hamburg.
Ultima componentă a grupei României la EURO 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda.
România va fi pentru a şasea oară la turneul final al Campionatului European, după ediţiile din 1984, 1996, 2000, 2008 şi 2016, cea mai bună performanţă reuşind-o în 2000 (sferturi de finală).
Urmăriți SPORT.RO și pe Google News